Správa zo zahraničnej pracovnej cesty

1.  Účastník ZPC:
Ing. Ľubomír BILSKÝ, CVTI SR, Lamačská cesta 8/A, 811 04 Bratislava, vedúci Kancelárie riaditeľa, AJ
Ing. Adriana SHEARMAN, CSc., CVTI SR, Lamačská cesta 8/A, 811 04 Bratislava, odb. pracovník, odb. OTT, AJ

2.  Zahraničná pracovná cesta:
Rakúsko, Tulln, 29. – 30. 9. 2011, BOKU/Universität für Bodenkultur Wien - Univerzita prírodných zdrojoch a vied o živej prírode, Katedra agrobiotechnológie IFA, Tulln, odborný seminár – 1. Modul Centrope_tt 
hradenie výdavkov: národný projekt NITT SK

3.  Rámcový program pobytu:
29. 9. 2011 - príjazd do Tullnu autom 
10:00  - 13:00 – prednášky s diskusiou
14:00  -  16:30 – prednášky s diskusiou, prehliadka univerzitného Technického centra 
16:30  - 18:30 - ubytovanie v hoteli Römerhof – Tulln
18:30 -  22: 00 - spoločenský večer Inovačný klub s prednáškou p. Clausa Woltrona (investora, podnikateľského “anjela”) s diskusiou
30.9.2011 
9:00  - 13:30 – prednášky s diskusiou, prehliadka novej budovy BOKU univerzity, záver

4.  Stručný priebeh rokovaní, resp. študijného pobytu:
	Odborný seminár sa konal ako druhý zo štyroch plánovaných odborných seminárov v rámci projektu EU - Centrope_tt . Centrope je medzinárodnou komunitou expertov pre technologický transfer a podporu inovácií, pôsobiacich v hraničných oblastiach Českej republiky, Maďarska, Rakúska a Slovenska. V súčasnosti 15 partnerských inštitúcií v rámci Centrope_tt vytvára nástroje na podporu a stimulovanie na cezhraničný technologický transfer medzi univerzitami a podnikmi. Centrope_tt poskytuje verejným inštitúciám a sprostredkujúcim organizáciám informácie o systéme financovania spolupráce vo vedecko-výskumnej činnosti ako i informačnú podporu v oblasti transferu technológií. 
Odborný seminár bol určený pre pracovníkov centier transferu technológií, manažérov v inštitúciách, ktoré sa zaoberajú podporou v procesoch transferu technológií v rámci projektov subvencovaných zo zdrojov programov Európskej únie, zo štátnych/regionálnych a inštitucionálnych podpôr. 
Cieľom seminárov je príprava a sieťovanie pracovníkov na manažovanie podpory výskumu, transferu technológií a inovácií (RTI manažérov) oboznámených s reáliami v tejto oblasti vo vyššie spomenutých štyroch krajinách strednej Európy.
.

Prednášky boli organizované vo forme tematických okruhov:

1. –  	finančná podpora a financovanie (politiky - základné informácie o rámcovej štruktúre finančnej podpory a financovania; základné predpisy, zákony a legislatívne dokumenty na úrovni EÚ a štyroch krajín združených v Centrope; prvky v systéme, t.j. príslušné zainteresované strany v procese finančnej podpory a financovanie a sprostredkujúce organizácie; úloha a postavenie RTI manažéra  v rámci systému finančnej podpory a financovania projektov a spolupráce v oblasti výskumu, technológií a inovácií; významné inovačné programy a podporné finančné schémy; hlavné ciele a základné pravidlá programov, hlavné prvky programov, cieľové skupiny a oprávnené činnosti v inovačných programoch; rizikový kapitál a investor – ich charakteristiky/odlišnosti z hľadiska procesu investovania, procesu monitorovania investície, z hľadiska vedomostí o obchodovaní, z investovania z časového hľadiska, z hľadiska financovania, veľkosti investície, interakcie medzi podnikateľom a investorom; súkromný kmeňový kapitál; obchodný plán, analýza východiskového stavu; predbežné stanovenie priorít, činnosti v období pred hĺbkovou analýzou, due diligence, dokumentácia z hĺbkovej analýzy; fázy prípravy zmlúv, obsahové plnenie a zmluvné časové podmienky – delenie na položky)

2. – 	podporné systémy pre inovácie (základné informácie o inováciách a inovačnom procese; nevýhody v inovačnom procese najmä v malých a stredných podnikoch;)

3. –	výskum a technologický transfer (definícia a základné prvky, účastníci a význam TT; legislatíva na úrovni EÚ - pravidlá pre udeľovanie výnimiek na poskytovanie štátnej pomoci pri financovaní TT v členských štátoch EÚ, ktorými sú ČŠ oslobodené od povinnosti hlásiť a nechať ich odsúhlasiť Európskou komisiou a ich význam týchto pravidiel, de minimis, dokumenty OECD – Manuál z Frascati a Oslo manuál; štátna priama a nepriama podpora, formy a podmienky ich poskytovania; inštitucionálne úrovne poskytovania finančnej pomoci – štátna/vládna, federálna, regionálna, miestna; sprostredkovateľské a prijímajúce organizácie; matrica pre finančnú pomoc)

4. – 	národné sociálne špecifiká v Rakúsku

Odborný seminár viedol a za Rakúsko prednášal pán Wolfgang Rupp, akreditovaný konzultant pre inovácie a technologický transfer a  držiteľ certifikátov ECQA, školiteľ manažérov pre technologické inkubátory a manažér pre E-vyučovanie. Prednášky na vyššie uvedené tému predniesli zástupcovia jednotlivých krajín zapojených do realizácie Centrope_tt. 
Za Českú republiku odborný seminár lektoroval RNDr. Eugen Kvašňák, Ph.D., ktorý bol v rokoch 2005 – 2007 spoluzakladateľom CTT na Karlovej univerzite v Prahe a v súčasnosti o.i. prednáša na kurzoch o transfere technológií a znalostí na KU v Prahe, ČAV a Univerzite financií a správy v ČR, pracuje v projektoch zameraných na európsky životopis a certifikácie  TT: CERT-TTT-M, EuKTS, a pod.). 
Situáciu v Maďarsku na vyššie uvedené tri tematické okruhy priblížil pán Bálint Vasvári -  projektový manažér pre tvorbu a implementáciu projektov mimovládnej organizácii INNONET Centrum inovácií a technológie, Györ. 
Lektorom za Slovenskú republiku bol docent Marián Zajko, CSc., vedúci Oddelenia ekonomiky a manažmentu podnikania na Ústave manažmentu STU v Bratislave, kde prednáša na témy Podnikanie v malých a stredných podnikoch; Finančný manažment; Obchod, informatika a podnikanie. 
Sociologicky zamerané prednášky lektorovala pani Viktoriya Zipper - podnikateľka “Victory Cross Culture Consulting” od myšlienky k vytvoreniu a manažovaniu vlastného podniku.
V rámci Inovačného klubu úspešný manažér a investor, pán Claus Woltron (vzdelaním jadrový fyzik) vo svojej hodinovej prednáške priblížil svoj životný príbeh a dráhu finančného manažéra a investora do inovačných projektov a projektov zameraných na technologický transfer v Rakúsku a v zahraničí, uviedol základné procesy a pravidlá pri investovaní, analyzoval pár príkladov úspešného investovania i zdanlivo málo úspešných projektov. Zdôraznil dôležitosť rodinného zázemia pri tejto činnosti a určitej danosti, intuície pri posudzovaní a rozhodovaní o investíciách.  
	Súčasťou odborného seminára boli študijné prehliadky s odborným výkladom v podaní Dr. Neureitera v Technickom centre BOKU novootvorenej budovy univerzity (oficiálne otvorenie 29.9.2011).
 
5.  Odporúčané závery:
- účasť na ďalších plánovaných moduloch odborného seminára Centrope_tt

6.   Prehľad prinesenej dokumentácie a miesto jej uloženia
Študijné materiály sú prístupné účastníkom seminára v elektronickej podobe a budú distribuované medzi pracovníkov CVTI SR podieľajúcich sa na implementácii národného projektu NITT SK.

7. Osobitne vyhodnotený očakávaný prínos ZPC
- vedomosti získané na odbornom seminári budú využité pri plnení úloh národnej infraštruktúrnej podpory transferu technológií v rámci projektu NITT SK, pri realizácii podpory spoločných projektov medzi vedeckými, výskumnými inštitúciami v rámci krajín združených v Centrope a tiež akademickými pracoviskami a malými a strednými podnikmi v Centrope krajinách, a v SR.
- boli nadviazané pracovné kontakty a vymenené skúsenosti s účastníkmi z iných krajín a inštitúcií a lektormi. Tieto pracovné styky bude možné využiť pri realizácii aktivít projektu NITT SK (napr. lektorovanie prednášok na odborných podujatiach o TT, sprístupnenie interných dokumentov a materiálov súvisiacich s procesom TT a pod.)

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z konferencie budú tlmočené ďalším pracovníkom inštitúcie v  oblasti manažérstva projektov TT v rámci riešenia národného projektu Národná infraštruktúra pre podporu transferu technológií na Slovensku – NITT SK.

Súhlasím so zverejnením správy na internete: áno

Správu vypracovali: Adriana Shearman a Ľubomír Bilský  .................................................
								...................................................
Dátum: 13.10. 2011

Správu schválil:  prof. RNDr. J. Turňa, CSc. (riaditeľ)	......................................................